Κανονισμός (ΕΚ) αριθ. 924/2004 της Επιτροπής

της 29ης Απριλίου 2004

για την τροποποίηση του κανονισμού (ΕΚ) αριθ. 1210/2003 του Συμβουλίου σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1210/2003 του Συμβουλίου, της 7ης Ιουλίου 2003, σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ και την κατάργηση του κανονισμού (ΕΚ) αριθ. 2465/96(1), όπως τροποποιήθηκε από τον κανονισμό (EΚ) αριθ. 2204/2003(2), και ειδικότερα το άρθρο 11 στοιχείο β),

Εκτιμώντας τα ακόλουθα:

(1) To παράρτημα IV του κανονισμού (EΚ) αριθ. 1210/2003 περιέχει κατάλογο των φυσικών και νομικών προσώπων, οντοτήτων και φορέων που συνδέονται με το καθεστώς του πρώην προέδρου Σαντάμ Χουσεΐν και που καλύπτονται από τη δέσμευση κεφαλαίων και οικονομικών πόρων βάσει του εν λόγω κανονισμού.

(2) Στις 7 Απριλίου 2004, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει τον κατάλογο που περιελάμβανε τον Σαντάμ Χουσεΐν και άλλους ανώτατους αξιωματούχους του πρώην καθεστώτος του Ιράκ, τα μέλη της άμεσης οικογένειάς τους και τις οντότητες που ανήκουν ή ελέγχονται από αυτούς ή από άλλα πρόσωπα που ενεργούν για λογαριασμό τους ή υπό τις οδηγίες τους, στους οποίους πρέπει να εφαρμόζεται η δέσμευση κεφαλαίων και οικονομικών πόρων. Κατά συνέπεια, το παράρτημα IV πρέπει να τροποποιηθεί ανάλογα.

(3) Για να διασφαλιστεί η αποτελεσματικότητα των μέτρων που προβλέπονται στον παρόντα κανονισμό, πρέπει ο παρών κανονισμός να τεθεί αμέσως σε ισχύ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα IV του κανονισμού (EΚ) αριθ. 1210/2003 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Απριλίου 2004.

Για την Επιτροπή

Christopher Patten

Μέλος της Επιτροπής

(1) ΕΕ L 169 της 8.7.2003, σ. 6.

(2) ΕΕ L 330 της 18.12.2003, σ. 7.

ΠΑΡΑΡΤΗΜΑ

Το παράρτημα IV του κανονισμού (ΕΚ) αριθ. 1210/2003 τροποποιείται ως εξής:

Προστίθενται τα ακόλουθα φυσικά πρόσωπα:

1. Sajida Khayrallah Tilfah. Ημερομηνία γέννησης: 1937. Τόπος γέννησης: Al-Awja, κοντά στο Τικρίτ, Ιράκ. Υπηκοότητα: Ιρακινή. Άλλες πληροφορίες: Επίσημα αναγνωρισμένη σύζυγος του Σαντάμ Χουσεν και μητέρα πέντε εκ των τέκνων του, μεταξύ των οποίων ο Qusay Saddam Hussein και ο Uday Saddam Hussein.

2. Raghad Saddam Hussein Al-Tikriti. Ημερομηνία γέννησης: 1967. Τόπος γέννησης: Ιράκ. Υπηκοότητα: Ιρακινή. Διεύθυνση: Αμμάν, Ιορδανία. Άλλες πληροφορίες: Κόρη της Sajida Khayrallah Tilfah και του Saddam Hussein.

3. Rana Saddam Hussein Al-Tikriti. Ημερομηνία γέννησης: 1969. Τόπος γέννησης: Ιράκ. Υπηκοότητα: Ιρακινή. Διεύθυνση: Αμμάν, Ιορδανία. Άλλες πληροφορίες: Κόρη της Sajida Khayrallah Tilfah και του Saddam Hussein.

4. Hala Saddam Hussein Al-Tikriti. Ημερομηνία γέννησης: 1972. Τόπος γέννησης: Ιράκ. Υπηκοότητα: Ιρακινή. Άλλες πληροφορίες: Κόρη της Sajida Khayrallah Tilfah και του Saddam Hussein.

5. Samira Shahbandar (άλλως Chadian). Ημερομηνία γέννησης: 1946. Τόπος γέννησης: Βαγδάτη, Ιράκ. Υπηκοότητα: Ιρακινή. Άλλες πληροφορίες: δεύτερη σύζυγος του Σαντάμ Χουσεν και μητέρα του τρίτου υιού του.

6. Ali Saddam Hussein Al-Tikriti (άλλως Hassan). Ημερομηνία γέννησης: 1980 ή 1983. Τόπος γέννησης: Ιράκ. Υπηκοότητα: Ιρακινή. Άλλες πληροφορίες: Υιός της Samira Shahbandar και του Saddam Hussein.

7. Mohammad Barzan Ibrahim Hasan Al-Tikriti, Ημερομηνία γέννησης: 2 Νοεμβρίου 1972. Υπηκοότητα: Ιρακινή. Διεύθυνση: Γενεύη, Ελβετία. Άλλες πληροφορίες: Τέκνο του Barzan Ibrahim Hasan Al-Tikriti.

8. Saja Barzan Ibrahim Hasan Al-Tikriti. Ημερομηνία γέννησης: 1η Ιανουαρίου 1978. Υπηκοότητα: Ιρακινή. Διεύθυνση: Γενεύη, Ελβετία. Άλλες πληροφορίες: Τέκνο του Barzan Ibrahim Hasan Al-Tikriti.

9. Ali Barzan Ibrahim Hasan Al-Tikriti. Ημερομηνία γέννησης: 18 Απριλίου 1981. Υπηκοότητα: Ιρακινή. Διεύθυνση: Γενεύη, Ελβετία. Άλλες πληροφορίες: Τέκνο του Barzan Ibrahim Hasan Al-Tikriti.

10. Noor Barzan Ibrahim Hasan Al-Tikriti. Ημερομηνία γέννησης: 2 Νοεμβρίου 1983. Υπηκοότητα: Ιρακινή. Διεύθυνση: Γενεύη, Ελβετία. Άλλες πληροφορίες: Τέκνο του Barzan Ibrahim Hasan Al-Tikriti.

11. Khawla Barzan Ibrahim Hasan Al-Tikriti. Ημερομηνία γέννησης: 3 Δεκεμβρίου 1986. Υπηκοότητα: Ιρακινή. Διεύθυνση: Γενεύη, Ελβετία. Άλλες πληροφορίες: Τέκνο του Barzan Ibrahim Hasan Al-Tikriti.

12. Thoraya Barzan Ibrahim Hasan Al-Tikriti. Ημερομηνία γέννησης: 19 Δεκεμβρίου 1980 ή 19 Ιανουαρίου 1980. Υπηκοότητα: Ιρακινή. Διεύθυνση: Ιράκ. Άλλες πληροφορίες: Τέκνο του Barzan Ibrahim Hasan Al-Tikriti.

13. Jawhar Majid Al-Duri. Ημερομηνία γέννησης: Περίπου 1942, στο Αλ-Ντουρ, Ιράκ. Υπηκοότητα: Ιρακινή. Διεύθυνση: Ιράκ. Άλλες πληροφορίες: Σύζυγος του Izzat Ibrahim Al-Duri.

14. Sundus Abd Al-Ghafur. Ημερομηνία γέννησης: Περίπου 1967, στο Κιρκούκ, Ιράκ. Υπηκοότητα: Ιρακινή. Διεύθυνση: Ιράκ. Άλλες πληροφορίες: Σύζυγος του Izzat Ibrahim Al-Duri.

15. Nidal Al-Rabi'i. Ημερομηνία γέννησης: περίπου 1965. Τόπος γέννησης: Αλ-Ντουρ, Ιράκ. Υπηκοότητα: Ιρακινή. Διεύθυνση: Ιράκ. Άλλες πληροφορίες: Σύζυγος του Izzat Ibrahim Al-Duri.

16. Intissar Al-Ubaydi. Ημερομηνία γέννησης: περίπου 1974. Υπηκοότητα: Ιρακινή. Διεύθυνση: Ιράκ. Άλλες πληροφορίες: Σύζυγος του Izzat Ibrahim Al-Duri.